मप्र में मिग-21 दुर्घटनाग्रस्त, पायलट सुरक्षित  
मध्य प्रदेश के अनूप नगर में शुक्रवार को करीब 11.20 बजे मिग-21 विमान दुर्घटनाग्रस्त हो गया। पायलट को सुरक्षित बचा लिया गया।
मध्य प्रदेश में शुक्रवार को भारतीय वायु सेना (आईएएफ) का एक लड़ाकू विमान 'मिग-21' दुर्घटनाग्रस्त हो गया। पायलट को सुरक्षित बचा लिया गया है। किसी के हताहत होने की जानकारी नहीं है।  आईएएफ के एक प्रवक्ता ने बताया कि राज्य के दक्षिण-पूर्व हिस्से में स्थित अनूप नगर में शुक्रवार को करीब 11.20 बजे एक लड़ाकू विमान दुर्घटनाग्रस्त हो गया। पायलट को सुरक्षित बचा लिया गया है।  गौरतलब है कि महाराष्ट्र के नासिक शहर के एक आबादी वाले इलाके में बुधवार को भारतीय सेना का एक हेलीकॉटर दुर्घटनाग्रस्त हो गया था। इसमें दो पायलटों की मौत हो गई थी।